**Lejeaftale: VSB’s klubhus**

Dato: xx. xxx 202x

Kære xx

Bestyrelsen har godkendt din anmodning om at leje klubhuset xxxdag d. xx. xxx 202x. Du har i ansøgningen anført, at formålet med lejemålet er at xxxxx med ca. xxx deltagere.

Du har huset fra dagen inden kl. 18:00 og skal aflevere det tilbage senest den følgende dag klokken 12:00.

Prisen for leje af huset er kr. xxx,-. Klubhuset skal afleveres i pænt ryddelig tilstand, jfr. nedenfor.

Prisen for leje af huset er kr. xxxx-, inklusive brug og rengøring af fadølsanlæg. Klubhuset skal afleveres i pænt ryddelig tilstand, jfr. nedenfor.

Beløbet bedes indsat på VSBs konto reg.nr. 2905 konto. Nr. 2551 319 639 med angivelse af navn, og den ***endelige*** reservation vil først være gældende, når betaling har fundet sted. Beløbet skal derfor indbetales senest 14 dage efter modtagelse af nærværende lejeaftale.

Hvis du som lejer ønsker at besigtige klubhuset før eller efter lejeaftalens indgåelse er havnekontoret åbent:

**1. maj til 30. september.**
Mandag, tirsdag, onsdag, fredag, lørdag og søndag fra 9-10.

**1. okt. til 30. april.**
Mandag fra 9-10.

I tilfælde af afbestilling gælder følgende:

Ved afbestilling inden 3 måneder før arrangementet refunderes 75% af lejen.

Ved afbestilling inden 1 måned før arrangementet refunderes 50% af lejen.

Ved senere afbestilling er der ingen refusion.

Leje af det store klublokale og køkken sker på følgende betingelser: (se desuden [www.vsb.dk](http://www.vsb.dk))

* Klubbens øvrige medlemmer skal til enhver tid have adgang til ”mellemgangen” samt toiletter og baderum. Der må derfor ikke dækkes op på bordene i ”mellemgangen” og mellemgangen må ikke fremstå som en del af det område, arrangementet afholdes i.
* Der må ikke ryges i lokalerne.
* Der må ikke spilles høj musik for åbne døre og vinduer.
* Der skal tages hensyn til andre sejlere og VSB’s naboer.
* Der må ikke affyres fyrværkeri på havnens område.
* Lejer er personlig ansvarlig for skader på lokaler, inventar og effekter.
* Lejer skal aflevere lokalerne i pænt ryddet stand, se Praktiske Bemærkninger nedenfor.
* Der må ikke efterlades noget af det man havde med (i køkkenet eller huset)

Lejer er ansvarlig for, at oprydning af klublokalet og rengøring af køkken efter arrangemen­tet er afsluttet senest med udløbet af den aftalte disponeringsperiode.

Det er tilladt at efterlade opvask i opvaskemaskinen, når den igangsættes inden, man forlader klublokalet, hvilket betyder, at næste bruger af lokalet har ansvaret for at tømme maskinen og sætte på plads.

VSB vil lejlighedsvis – ved et bestyrelsesmedlem eller ved havnefogeden – kontrollere, at oprydning og rengøring er gennemført som anvist.

Finder VSB, at rengøringen ikke er udført tilfredsstillende, har VSB ret til at lade ekstra rengøring udføre på lejers regning.

**Praktiske bemærkninger**

Adgang til lokalerne før arrangementet og praktiske forhold omkring arrangementet sker efter nærmere aftale med havnefogeden. Hvis du ikke har nøgle kan en sådan købes eller lånes af havnefogeden.

Vi anbefaler, at du i god tid inden dagen tjekker klubhusets inventar. På den måde sikrer I jer, at der er det I skal bruge. Hvis I har brug for mere, kan Handy udlejning i Roskilde anbefales.

På søsætningsdage og bådoptagningsdage kan gæster ikke parkere på havnen før efter kl. 17.30. De henvises i stedet til parkeringspladserne foran græsplænen på Strandvejen. Det anbefales at undlade parkering ved både hvor der foregår klargøring.

Ventilationsanlægget kan man selv sætte i gang – følg beskrivelsen på væggen. Hvis det giver anledning til problemer så kontakt havnefogeden.

Havnefogeden vil også være behjælpelig hvis man ønsker at der skal hejses flag på dagen (udenfor klubhuset) ligesom der kan købes ekstra affaldssække af havnefogeden.

Medbring selv viskestykker.

Oprydning

* Ved oprydning forstås fejning af gulve, samt aftørring af borde og stole i nødvendigt omfang. Endvidere skal klublokalets møbler efter oprydningen stå på en måde, der svarer til lokalets normale opstilling**.**
* Rengøring af køkken, herunder af opvask, køleskab og ovn, skal ske, så det fremstår mindst, som da man modtog det. Køkkengulvet skal vaskes.
* Knust porcelæn og glas skal erstattes iht. klubhusudvalgets prisliste.

Skulle der opstå væsentlige problemer i forbindelse med lejemålet kan medlemmer af bestyrelsen altid kontaktes.

Med venlig hilsen

VSB